ระเบียบสำนักนายกรัฐมนตรีระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด(ฉบับที่ ๕)พ.ศ. ๒๕๕๘ โดยที่เป็นการสมควรแก้ไขเพิ่มเติมระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗เพื่อปรับปรุงหลักเกณฑ์การจ่ายเงินสินบนและเงินรางวัลคดียาเสพติดให้มีความเหมาะสมอาศัยอำนาจตามความในมาตรา ๑๑ (๘) แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔นายกรัฐมนตรีโดยความเห็นชอบของคณะรัฐมนตรี จึงวางระเบียบไว้ดังนี้ข้อ ๑ระเบียบนี้เรียกว่า ระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติด(ฉบับที่ ๕) พ.ศ. ๒๕๕๘ข้อ ๒[๑]ระเบียบนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกความใน(๓) ของข้อ ๑๒ แห่งระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗และให้ใช้ความต่อไปนี้แทน(๓)เจ้าหน้าที่ศุลกากรที่มีหน้าที่ในการป้องกันและปราบปรามและการตรวจสินค้าตำแหน่งดังนี้(ก) ประเภททั่วไปตั้งแต่ระดับชำนาญงานขึ้นไป(ข) ประเภทวิชาการตั้งแต่ระดับปฏิบัติการขึ้นไป(ค) ประเภทอำนวยการ(ง) ประเภทบริหารข้อ ๔ให้ยกเลิกความในข้อ ๑๓ แห่งระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗และให้ใช้ความต่อไปนี้แทนข้อ ๑๓การแจ้งความนำจับให้แจ้งต่อเจ้าพนักงานตามข้อ ๑๒และให้ผู้รับแจ้งความจัดทำใบรับแจ้งความนำจับตามแบบที่สำนักงาน ป.ป.ส. กำหนดเป็นจำนวนสองฉบับโดยมีข้อความถูกต้องตรงกันและมอบให้แก่ผู้แจ้งความนำจับ ๑ ฉบับ เพื่อเป็นหลักฐานก่อนการจับกุม เว้นแต่ในกรณีจำเป็นรีบด่วนจะแจ้งความนำจับด้วยวาจาต่อเจ้าพนักงานฝ่ายปกครองหรือตำรวจก่อนและจัดทำหลักฐานการแจ้งความภายหลังการจับกุมได้กรณีที่ผู้แจ้งความนำจับประสงค์จะปกปิดข้อมูลส่วนบุคคลของตนเองผู้รับแจ้งความนำจับมีหน้าที่ต้องทำหลักฐานข้อมูลส่วนบุคคลของผู้แจ้งความนำจับและให้หน่วยงานจัดเก็บไว้เพื่อเป็นหลักฐานยืนยันการแจ้งความนำจับดังกล่าวข้อ ๕ ให้ยกเลิกความใน(๑) และ (๒) ของข้อ ๑๘ แห่งระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗ซึ่งแก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙และให้ใช้ความต่อไปนี้แทน(๑) คดีที่จับผู้ต้องหาได้ตามกฎหมายว่าด้วยการฟื้นฟูสมรรถภาพผู้ติดยาเสพติดเมื่อหัวหน้าพนักงานสอบสวนมีความเห็นควรสั่งฟ้องข้อหาเสพหรือรับรองว่าผู้ต้องหาได้เข้าสู่กระบวนการฟื้นฟูสมรรถภาพผู้ติดยาเสพติดตามพระราชบัญญัติฟื้นฟูสมรรถภาพผู้ติดยาเสพติดพ.ศ. ๒๕๔๕ ให้จ่ายคดีละ ๓๖๐ บาท(๒) คดีที่จับได้ทั้งผู้ต้องหาและยาเสพติดของกลางซึ่งคำนวณตามปริมาณยาเสพติดเป็นเงินไม่เกิน ๑,๐๐๐ บาทเมื่อหัวหน้าพนักงานสอบสวนมีความเห็นควรสั่งฟ้องในข้อหาครอบครองให้จ่ายคดีละไม่เกิน๑,๐๐๐ บาท ยกเว้น(ก) กรณีตามมาตรา ๙๒ แห่งพระราชบัญญัติยาเสพติดให้โทษ พ.ศ. ๒๕๒๒(ข) กรณีตามมาตรา ๑๗ แห่งพระราชกำหนดป้องกันการใช้สารระเหย พ.ศ.๒๕๓๓ข้อ ๖ให้ยกเลิกความในข้อ ๒๕ แห่งระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗ซึ่งแก้ไขเพิ่มเติมโดยระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติด(ฉบับที่ ๔) พ.ศ. ๒๕๔๙ และให้ใช้ความต่อไปนี้แทนข้อ ๒๕ให้จ่ายเงินช่วยเหลือเฉพาะตัวแก่เจ้าพนักงานหรือเจ้าหน้าที่ผู้ซึ่งได้รับมอบหมายให้ปฏิบัติงานปราบปรามยาเสพติดที่ได้รับอันตรายในระหว่างการสืบสวนหรือจับกุมผู้กระทำผิดกฎหมายเกี่ยวกับยาเสพติดตามหลักเกณฑ์ดังนี้(๑) ผู้เสียชีวิตหรือบาดเจ็บทุพพลภาพจนต้องออกจากราชการ ไม่เกินคนละ๓๐๐,๐๐๐ บาท(๒) ผู้ได้รับบาดเจ็บสาหัสจนต้องเสียอวัยวะส่วนหนึ่งส่วนใดไม่เกินคนละ ๒๐๐,๐๐๐ บาท(๓) ผู้ได้รับบาดเจ็บแก่ร่างกายเป็นบาดแผลฉกรรจ์หรือบาดเจ็บสาหัสและต้องได้รับการรักษาเกินกว่า ๒๐ วัน ไม่เกินคนละ ๖๐,๐๐๐ บาท(๔) กรณีได้รับบาดเจ็บไม่ถึงแก่บาดเจ็บสาหัสและรักษาตัวไม่เกิน ๒๐วัน ไม่เกินคนละ ๑๐,๐๐๐ บาทกรณีเจ้าพนักงานหรือเจ้าหน้าที่ได้รับบาดเจ็บเนื่องจากการปฏิบัติหน้าที่และหากต่อมาปรากฏว่าถึงแก่ชีวิตหรือบาดเจ็บทุพพลภาพจนต้องออกจากราชการให้จ่ายเงินเพิ่มได้ในอัตราที่กำหนดไว้ใน (๑)ผู้มีสิทธิได้รับเงินช่วยเหลือตามวรรคหนึ่งและวรรคสองและมีสิทธิได้รับเงินทำขวัญตามระเบียบกระทรวงการคลังว่าด้วยเงินทำขวัญข้าราชการและลูกจ้างเมื่อได้รับเงินช่วยเหลือทางใดทางหนึ่งแล้วไม่มีสิทธิขอรับหรือได้รับเงินอีกทางหนึ่งข้อ ๗ให้ยกเลิกความในข้อ ๒๖ แห่งระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗ซึ่งแก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙และให้ใช้ความต่อไปนี้แทนข้อ ๒๖การขอรับเงินสินบนตามข้อ ๑๘ (๑) และ (๒) ให้ยื่นคำขอพร้อมกับคำขอรับเงินรางวัลตามแบบที่สำนักงานป.ป.ส. กำหนด พร้อมเอกสารหลักฐานดังต่อไปนี้(๑) หนังสือรับรองของหัวหน้าพนักงานสอบสวนในกรณีที่พนักงานสอบสวนมีความเห็นสั่งฟ้องข้อหาเสพหรือรับรองการที่ผู้ต้องหาได้เข้าสู่กระบวนการฟื้นฟูสมรรถภาพผู้ติดยาเสพติดตามกฎหมายว่าด้วยการฟื้นฟูสมรรถภาพผู้ติดยาเสพติดหรือมีความเห็นสั่งฟ้องข้อหาครอบครอง(๒)สำเนาหลักฐานการตรวจวิเคราะห์และพิสูจน์ยาเสพติดของสถานตรวจพิสูจน์ภาครัฐแล้วแต่กรณีข้อ ๘ ให้ยกเลิกความใน(๔) ของข้อ ๒๗ แห่งระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗ซึ่งแก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙และให้ใช้ความต่อไปนี้แทน(๔)สำเนาหลักฐานการตรวจวิเคราะห์และพิสูจน์ยาเสพติดของสถานตรวจพิสูจน์ภาครัฐหรืออุปกรณ์การผลิตของสถานตรวจพิสูจน์ภาครัฐข้อ ๙ ให้ยกเลิกความใน(๘) ของข้อ ๒๗ แห่งระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗ ซึ่งแก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด(ฉบับที่ ๔) พ.ศ. ๒๕๔๙ข้อ ๑๐ให้ยกเลิกความในข้อ ๓๐ แห่งระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗ซึ่งแก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙และให้ใช้ความต่อไปนี้แทนข้อ ๓๐การยื่นคำขอรับเงินสินบนหรือเงินรางวัลให้ยื่นภายในหนึ่งร้อยแปดสิบวันนับแต่วันที่หัวหน้าพนักงานสอบสวนมีคำสั่งหรือรับรองตามข้อ ๑๘ (๑) และ (๒)หรือพนักงานอัยการมีคำสั่งหรือศาลชั้นต้นมีคำพิพากษา แล้วแต่กรณีเว้นแต่การขอรับเงินสินบนหรือเงินรางวัลครึ่งแรกตามข้อ ๑๘ (๓)ให้ยื่นภายในเก้าสิบวันนับแต่วันจับกุมการขอรับเงินช่วยเหลือเฉพาะตัวตามข้อ ๒๕ให้ยื่นภายในกำหนดหนึ่งร้อยแปดสิบวันนับแต่วันที่เจ้าพนักงานหรือเจ้าหน้าที่เสียชีวิตหรือได้รับอันตรายการขอรับเงินรางวัลเพิ่มตามข้อ ๒๕/๑ให้ยื่นภายในกำหนดหนึ่งร้อยแปดสิบวันนับแต่วันจับกุมหรือยึดได้ยาเสพติดข้อ ๑๑ ให้ยกเลิกความในวรรคสาม ของข้อ ๓๓แห่งระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติดพ.ศ. ๒๕๓๗ ซึ่งแก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙และให้ใช้ความต่อไปนี้แทนคณะอนุกรรมการภาค ประกอบด้วย ผู้บัญชาการตำรวจภูธรภาคหรือตำแหน่งที่เรียกชื่ออย่างอื่นเทียบเท่าผู้บัญชาการตำรวจภูธรภาคหรือผู้แทนเป็นประธาน ผู้แทนส่วนราชการที่เกี่ยวข้องไม่เกินห้าคน เป็นอนุกรรมการและข้าราชการตำรวจในสังกัดจำนวนสองคน เป็นอนุกรรมการและเลขานุการและเป็นอนุกรรมการ และผู้ช่วยเลขานุการข้อ ๑๒ให้ยกเลิกความในวรรคสาม วรรคสี่ และวรรคห้า ของข้อ ๓๕แห่งระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติดพ.ศ. ๒๕๓๗ ซึ่งแก้ไขเพิ่มเติมโดยระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติด(ฉบับที่ ๔) พ.ศ. ๒๕๔๙ และให้ใช้ความต่อไปนี้แทนในกรณีจำเป็นเร่งด่วนให้ประธานอนุกรรมการมีอำนาจกระทำการตามวรรคหนึ่งและให้รายงานคณะอนุกรรมการทราบในโอกาสแรกของการประชุมคณะอนุกรรมการในกรณีที่ได้มีการแต่งตั้งคณะอนุกรรมการภาคให้คณะอนุกรรมการภาคมีอำนาจหน้าที่พิจารณาจ่ายเงินสินบนตามข้อ ๑๘ เงินรางวัลตามข้อ๑๙ เงินสินบนเพิ่มตามข้อ ๒๑ และเงินรางวัลเพิ่มตามข้อ ๒๔ ในพื้นที่ที่รับผิดชอบโดยให้ ป.ป.ส. ประกาศกำหนดชนิดและปริมาณของของกลางในการพิจารณาจ่ายให้นำความใน (๖) ถึง (๙) ของวรรคหนึ่งมาใช้บังคับแก่คณะอนุกรรมการภาคโดยอนุโลมข้อ ๑๓ให้เพิ่มความต่อไปนี้เป็นวรรคหก ของข้อ ๓๕ แห่งระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติดพ.ศ. ๒๕๓๗ ซึ่งแก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙มติคณะอนุกรรมการและคณะอนุกรรมการภาคให้เป็นที่สุดบทเฉพาะกาล ข้อ ๑๔บรรดาสิทธิในการขอรับเงินสินบนหรือเงินรางวัลรวมทั้งการดำเนินการใด ๆ เกี่ยวกับการจ่ายเงินสินบนหรือเงินรางวัลสำหรับคดียาเสพติดที่จับหรือยึดของกลางได้ก่อนวันที่ใช้ระเบียบนี้ให้ใช้บังคับตามระเบียบและประกาศที่ใช้อยู่ก่อนวันที่ระเบียบนี้ใช้บังคับประกาศณ วันที่ ๒๑ กันยายน พ.ศ. ๒๕๕๘พลเอกประยุทธ์ จันทร์โอชานายกรัฐมนตรีปริยานุช/จัดทำ๒๙ กันยายน๒๕๕๘วริญา/ตรวจ๒๙ กันยายน๒๕๕๘ธนัวชร/ตรวจ๒๔ พฤษภาคม๒๕๖๐[๑] ราชกิจจานุเบกษาเล่ม ๑๓๒/ตอนพิเศษ ๒๒๙ ง/หน้า ๑/๒๓ กันยายน ๒๕๕๘